ഇന്ത്യയിലെ ബ്രിട്ടീഷ് ഭരണത്തിനെതിരെ 1942 സെപ്റ്റംബർ 28-ന് ഒഡീഷയിലെ ഇറാം ഗ്രാമത്തിൽ ഒത്തുചേർന്ന ജനങ്ങൾക്കു നേരെ ബ്രിട്ടീഷ് പോലീസുകാർ നടത്തിയ വെടിവയ്പ്പും അതേത്തുടർന്നുണ്ടായ മരണങ്ങളുമാണ് ഇറാം കൂട്ടക്കൊല അഥവാ രക്ത തീർത്ഥ ഇറാം എന്നറിയപ്പെടുന്നത്. വെടിവയ്പ്പിനെത്തുടർന്ന് 29 പേർ കൊല്ലപ്പെടുകയും അറുപതോളം പേർക്കു പരിക്കേൽക്കുകയും ചെയ്തു. ഇന്ത്യൻ സ്വാതന്ത്ര്യ സമര ചരിത്രത്തിലെ ഒരു പ്രധാന അധ്യായമായി കണക്കാക്കുന്ന ഈ സംഭവത്തെ ഇന്ത്യയുടെ രണ്ടാം ജാലിയൻ വാലാബാഗ് എന്നും വിശേഷിപ്പിക്കാറുണ്ട്.